U

NICUȘOR CONSTANTINESCU

NICUȘOR CONSTANTINESCU

Profesor de psihologie (născut la 24 aprilie 1928), așezat confortabil în fotoliul vârstei a treia, a împlinit în luna lui florar 90 de ani. Domnia Sa este un mare amator de poante bune, cum se vor convinge și cititorii apreciatei reviste „Independența Română – Independența prin cultură”.

Poet sensibil, ilustrând îndeosebi domeniul literaturii pentru copii și tineret, Nicușor Constantinescu este autorul volumelor „Copiii Soarelui” și „Vacanța în Parcul Herăstrău”, apărute la Editura Ion Creangă. Zona de vârf a creației sale este cea din domeniul epigramei, pe care o ilustrăm prin grupajul care urmează.

GEO CĂLUGĂRU

AUTOPORTRET

„Acesta-s eu, la chip și nume,

De baftă ocolit, de dame

Și ca să fac ceva pe lume,

M-am apucat de epigrame”.

MOTIVAȚIE

La noi reforma a stagnat

C-avem mulți secretari de stat,

Deși-ar fi necesari, în grabă,

Și secretari de… făcut treabă.

RESEMNARE

Reforma când o tranzitez

Și simt din plin, la toate lipsa,

Ca bun creștin mă resemnez

Și-aștept să vină – Apocalipsa.

DISCRIMINARE

Corupții mai mărunți și mai sărmani

Stau la închisoare uneori mulți ani,

Cei barosani emit pretenția

Că nu pot suporta detenția.

UNUI PARLAMENTAR CURAT-MURDAR

Despre mata se spune, iată,

Că n-ai fi chiar basma curată,

Că ai terenuri, vile, case

Mașini și-n bănci ai conturi grase.

SE POATE ȘI AȘA

De vrei să faci o facultate

Și nu ai timp, nici chef de carte,

Dai gologani cu sarsanaua

Și gata – ai patalamaua.

CONSTATARE

Femeia-i bucuria vieții –

Și asta din motive varii,

În versuri o slăvesc poeții

De regulă – celibatarii?

DEPLINA EGALITATE ÎN DREPTURI

Femeia, azi, bat-o păcatul,

Este egală cu bărbatul,

Fumează, bea-n Guvern se vrea

Și calcă și pe-alăturea!

EMANCIPAREA FEMEII

În primării și în Guvern se vrea,

Ba chiar țintește „Camera”, Senatul

Deci, dragi bărbați – atenție, păzea–

Căci se apropie Matriarhatul!

FII PE FAZĂ!

Atunci când bate șeaua-șeful

Și apropouri-ți avansează,

Să nu cumva să-i strici cheful

Că te disponibilizează!

PREFERINȚĂ

Deși soț de ispravă are,

Bogat, frumos, fermecător,

Ea-n fiecare an, la mare,

Se duce cu un verișor.

ESTIMARE

Dacă în mod cu totu-ntâmplător,

Corupții ar avea partidul lor,

Eu nu am dubii că acești samsari

Ar fi și-n Parlament majoritari!

HOȚIA

Se spune azi despre hoție

Că e un fel de meserie

Care, în orice conjunctură,

Nu se învață ci se fură.

CORUPȚIE FĂRĂ CORUPȚI

Corupția, ca-n țara lui Pazvante,

La noi atinge cote alarmante,

Dar n-ai cum împotriva ei să lupți

Atâta timp cât nu avem corupți.

DEFINIȚIA CORUPȚIEI

Corupția este o boală grea,

Ca râia, de la om la om, se ia,

Și se tratează ca o maladie –

Cu amendă, tribunal și pușcărie.

MARELUI NOSTRU CARAGIALE

Mata ai tot pocnit din bici

La moftangii şi la bibici,

Azi e mai greu, nu prea se poate

Căci au mai toţi – imunitate!

SOLUŢIE

Noi, de corupţi, putem scăpa

Şi-aşa ceva ar vrea tot omu`,

Numai atunci când îi vom da

Pe mâna doctorului Ciomu.

CREDULITATE

Când ai şi soacră, şi soţie,

Un fel de miniparlament,

Eu cred că-i gafă, sau prostie,

Să spui că eşti independent.

SINCERITATE

De mă-ntrebi ce-i mâţa,

Îţi răspund făţiş,

Este pisicuţa

După măritiş!

SFATUL MEDICULUI

Să nu fumezi şi nici să bei,

Să nu… cafea, să nu… femei,

Să nu te-nfrupţi din ce pofteşti

Şi-atunci de ce să mai trăieşti?

COPII DIN FLORI

Deşi aud că, uneori,

Unii copii se nasc din fl ori,

Nu mi-a fost dat, măcar odată,

Să văd o fl oare-nsărcinată!

DISFUNCŢIONALITĂŢI

Poliţia când i-arestează

Pe cei cu legile certaţi,

Justiţia-i eliberează–

Din ce motive? Nu-ntrebaţi!

EXPLICAŢIE

De ce domnii avocaţi,

De rechini nu-s atacaţi?

Vă spun eu şi am dreptate:

Din colegialitate!

FIDELITATEA EVEI

Pot să vă spun de ce anume,

Pe-alături Eva n-a călcat;

Deoarece pe-atunci, în lume,

A existat doar un bărbat!

LONGEVITATE

Fumează zdravăn soacră-mea

Şi zilnic cinci cafele bea,

Bea ţuică, vin de Drăgăşani

Şi are nouăzeci de ani!

Contents